“Sally Williams Nougat”, wat soete herinneringe aan ’n geliefde in die verre aanwakker, het Jak de Priester vir die eerste keer sukses laat proe – in liefde én sy loopbaan.
Nie net gaan hy steeds uit met die meisie – Michelle du Toit – vir wie hy dit geskryf het nie, maar dit is ook die liedjie wat hom vierkantig op die pad na roem geplaas het, ’n pad wat eersdaags in die Oos-Kaap ’n draai maak as deel van sy Wintertoer.
Die skraal man met die effe grys in sy blonde hare en die helende hande is al nege ure op sy voete in die operasiesaal, besig om sy derde delikate skoueroperasie van die dag uit te voer. Bokant sy blou oë is ’n effense frons van konsentrasie, maar sy hande vat sekuur en raak.